Bayernin haave pysyi elossa, Ronaldo palasi kentälle - Urheilu - Ilta-Sanomat
Video: Pelastajat hurraavat – äiti ja lapsi nostetaan hyvässä kunnossa ulos lumivyöryhotellin raunioista
Bayernin haave pysyi elossa, Ronaldo palasi kentälle
Julkaistu: 26.11.2009 0:26
Saksalaisjätti Bayern München piti haaveensa elossa jalkapallon Mestarien liigan jatkopeleihin, kun se voitti keskiviikkona kotikentällään Maccabi Haifan 1-0. Bayernin pitää päihittää seuraavassa ottelussaan Juventus päästäkseen A-lohkosta jatkoon.
Keskiviikkona Bayern Münchenin voittomaalin teki Ivica Olic 62. peliminuutilla.A-lohkossa Bordeaux on varmistanut paikkansa pudotuspelivaiheessa. Keskiviikkona Bordeaux nappasi lohkovoiton, kun se päihitti Juventuksen 2-0.Realin Madridin ykköstähti Cristiano Ronaldo juoksi vaihdosta kentälle toisella puoliajalla C-lohkon ottelussa Zürichiä vastaan. Hän oli nilkkavamman takia toipilaana lähes kaksi kuukautta.Real voitti kotiottelunsa Gonzalo Higuainin osumalla 1-0. Lohkojohdossa oleva Real hakee sinettiä jatkopaikalleen tulevassa Marseille-ottelussa.Hannu Tihinen pelasi Zürich-paidassa koko ottelun. Zürich on C-lohkon jumbona, jonka toisessa ottelussa Milan ja Marseille päätyivät San Sirolla 1-1-tasapeliin.D-lohkosta jatkopaikan aiemmin varmistaneet Porto ja Chelsea kohtasivat Porton kotistadionilla. Chelsea voitti 1-0 Nicolas Anelkan osumalla. Voitto tiesi Chelsealle lohkovoittoa.Lohkon toisessa väännössä APOEL Nicosia-Atletico Madrid nähtiin 1-1-tasapeli. Moskovan TsSKA löi kotikentällään Wolfsburgin B-lohkossa 2-1. Molemmilla joukkueilla on vielä mahdollisuus edetä lohkosta pudotuspeleihin.TsSKA kiri takaa-ajajasta voittajaksi Tomas Necidin ja Milos Krasicin toisen puoliajan maaleilla. Edin Dzeko oli vienyt vierasjoukkueen johtoon 19. minuutilla.- Olimme parempi joukkue ja ansaitsimme voiton, sanoi TsSKA:n valmentaja Leonid Slutsky.Jo aiemmin jatkopaikkansa B-lohkosta varmistanut Manchester United hävisi kotinurmellaan Besiktasille 0-1. ManU:n kokoonpanossa ei ollut keskiviikkona kaikkia joukkueen runkomiehiä.Mestarien liigan lohkovaihe pelataan päätökseen 8.-9. joulukuuta.
Mestarien liigan tulokset ja jatkoonmenijät:
A-lohko:Bordeaux-Juventus 2-0 (0-0).54. Fernando Menegazzo 1-0, 90. Marouane Chamakh 2-0.Bayern München-Maccabi Haifa 1-0 (0-0).62. Ivica Olic 1-0.B-lohko:Moskovan TsSKA-Wolfsburg 2-1 (0-1).19. Edin Dzeko 0-1, 58. Tomas Necid 1-1, 66. Milos Krasic 2-1.Manchester U-Besiktas 0-1 (0-1).20. Rodrigo Tello 0-1.C-lohko:AC Milan-Marseille 1-1 (1-1).10. Marco Borriello 1-0, 16. Lucho Gonzales 1-1.Real Madrid-Zürich 1-0 (1-0).21. Gonzalo Higuain 1-0.D-lohko:APOEL-Atletico Madrid 1-1 (1-0).5. Nenad Mirosavljevic 1-0, 62. Simao Sabrosa 1-1.Porto-Chelsea 0-1 (0-0).70. Nicolas Anelka 0-1.Pudotuspelivaihe alkaa helmikuussa. Play offsiin pääsee 16 joukkuetta. Varmat jatkoonmenijät:A-lohko: Bordeaux, B: ManU, D: Chelsea, Porto, E: Fiorentina, Lyon, G: Sevilla, H: Arsenal.